Odense Adresse-Contoirs Efterretninger, 1847-06-08
J Anledning af en criminel Undersøgelse, der er indledet imod tvende for Forfærdigelse og Udgivelse af falske Rigsbankdalersedler anholdte Personer, opfordres Helsingørs Jndvaanere, som maatte være i Besiddelse af falske Sedler af hvilkensomhelst Størrelse, som de i de senere Aar have modtaget, til snarest muligt at indlevere disse til Politikammeret. (Hels. A.)"Selvstændighed - hedder det i Dannevirke- er vore Dages almindelige politiske Løsen. Selvstændighed, det store tydske Fædrelands, Slesvigholsteens, Slesvigs Frihed og Selvstændighed er ogsaa den Mad dike, som vore Folkefiskere udkaste paa ethvert Sted. Men betragter Man denne Frihed og Selvstændighed, der tilbydes, lidt nøiere, saa bemærker Man, at den paa den ene Side bestaaer i Ophævelsen af alle politiske, nationale og naboelige Baand, der knytte os til Danmark, paa den anden Side i Gjenindførelsen af det gamle Adels-Regimente af 1460 og det, om muligen endnu fordærveligere, gottorpske Hertugsvæsen. J Baggrunden lurer tydsk eller rettere preussisk Overformynderskab, som indledes under Toldforeningens milde Form. Sæt nu, at vi Slesvigere vilde bide paa den udkastede Frihedskrog, at vi vilde staae op som een Mand for den Frihed og Selvstændighed, hvormed Man paa Als og i Kiel tænker paa at lyksaliggjøre os, saa vil Enhver, der ikke aldeles er slagen med Blindhed, dog let see, at vi derved ret for Alvor vilde vorde ufrie og uselvstændige. Vort danske Modersmaal vilde, inden faa Aar, aldeles forstumme paa alle offentlige Steder, i Retter, Skoler og Kirker og, som i Mellemslesvig, ligesom landsforviist, kun for en Tid finde Skjul i Bondens Hytte. Vor milde, faderlige Regjering, der i denne Henseende søger sin Lige i Europa, vilde forsvinde forden despotiske Forvaltning, som gjerne yndes af Smaafyrster, der ikke paa anden Maade kunne vise deres Magt, og som Enhver, der kjender vort Lands Historie, med Gru vil erindre fra de gottorpske Tider. Vi, som nu ere frie Landmænd og ikke erkjende Adelsmanden som et høiere Væsen, eller som vor Herre, vilde om faa Aar komme paa andre Tanker, saasnart vi proklamere de gamle Adelsprivilegiers Gyldighed. Og fra dette gamle Trældomsforhold vilde ingen lovpriist Konstitution kunne frelse os, mindst en Konstitution som den, som Hertugen af Augustenborg proponerede i den sidste slesvigske Stænderforsamling, der i retlig Henseende kun skulde være en ny Udgave af den fra 1460, og hvad Formenangaaer, atter lader hele Ridderskabet optræde som Landets rette Repræsentantskab. Eller ere J saa uvidende, J gode Slesvigere, at J ikke skulde have bemærket, hvorledes Aristokraterne overalt søge at overtrække Trældommens bittre Piller med Frihedens Guldblade, Veed J ikke, at en saakaldet fri Konstitution og den store Masses Slaveri har bestaaet og paa mange Steder endnu bestaaer i smuk Fælledskab, Betragte vi endelig den Frihed og Selvstændighed, som skal blomstre for os i "Slesvigholsteen som en Provinds af Tydskland, saa forekommer det os, at den Slesviger, der lader sig lokke til at løbe efter saadant Gøgleri, maa være blind paa begge Øine, ja Ufrihedens levende Repræsentant. Er det Selvstændighed, troløs at opgive det egne Rige og den egne Konge, for at slutte sig til et indbildt politisk Samfund, der ikke er eller nogensinde vil blive til, ja hvis Jder endog i Tydskland selv forfølges som en Forbrydelse, Er det Selvstændighed, at virke for Tydskland og give sig under Forbundets bekjendte Love, under preussisk Told-Forenings=Beskatning, som til Fordeel for preussiske Fabrikantere er dobbelt og tredobbelt saa høi som vor, Vinde Slesvigerne i Selvstændighed, naar de maae leve under Love, der fabrikeres i Frankfurt, München og Berlin, naar de maae bære alle tydske Kriges Byrder og hvert Øieblik være beredte til at drage, i Feldten for at beskytte Rhin= eller Oderfloden, Fra Kjøbenhavn skrives i "Loll.-Falst. A. "Vi have i denne Uge havt et Besøg af en ung tydsk Prinds, Arveprindsen af Anhalt-Dessau, der reiser under Navn af Greve af Münsterberg, med sin Gouverneur, en Baron Scheel eller Schell. Det er et ganske ung Menneske paa 15-16 Aar; han har den ret behagelige Udsigt til at forene alle de anhaltske Lande, da de to andre anhaltske Linier, Köthen og Bernburg, ere barnløse. - J Onsdags var der stort Gilde paa Skydebanen i Anledning af, at Storhertugen af Mecklenburg Schwerin, som ifjor under sin Nærværelse her blev optaget som Medlem af det "danske Broderskab, gav Sølv til Gevinster, hvilket paahviler Brødrene efter Omgang. - Efter Forlydende agter Hs. Kgl. Høihed, Kronprindsen den 25 eller 26 Juni at afgaae til Stockholm, og Hs. Maj. Kongen den 17 eller 18 Juli til Silkeborg og derfra til Føhr. - Endskjøndt her er en stærk Tilførsel af Kornvarer, koster dog et 8 Pds. Brød endnu 3 Mk.